en en en da da da da ro da da da da da da ro en en en da da da sv en da en da en da en da en da km da da da en da en da en da km da en da en da en da da en et da da da da da en ro fr en da nl de da en da en da da da en
Use tab to navigate through te menu items.
AIDS-ramte børn og familier har brug for hjælp
Mange mennesker i Nordthailand har AIDS.
De lever ofte under forhold, som få kan forestille sig. HIV-positive mødre, som er blevet enker, lever alene med deres børn. Gamle bedstemødre er alene med deres børnebørn, som er blevet forældreløse pga. AIDS. Alle er de blevet ofre for AIDS på den ene eller anden måde.
Selvom deres navne og omstændigheder kan være forskellige, er det typisk samme historie -  nemlig en daglig kamp for at overleve. De kæmper for at have penge til mad, tøj,  medicin og til at betale for børnenes skolegang. De kæmper også med ensomhed og afvisninger, fordi mange thailændere ikke vil have kontakt med mennesker smittet med HIV.
AIDS Care er en kristen organisation, som forsøger at møde nogle af disse behov.
Vi støtter børnenes skolegang og uddannelse økonomisk, og vi besøger familierne i deres hjem, for at række ud med kærlighed, omsorg, og hjælp på forskellig vis.
En eller flere gange om måneden holder AIDS Cares medarbejdere samlinger for børnene. Her modtager de undervisning om Gud. De undervises også i engelsk og i emner, som relaterer til HIV. Disse samlinger er frivillige, og vores økonomiske støtte gives uden krav om, at børnene deltager i samlingerne. De fleste børn vil dog gerne deltage, og AIDS Care fællesskabet bliver som en familie for mange.
At være et AIDS-ramt barn betyder, at barnets mor eller far har AIDS - eller er død af AIDS.
Barnet selv er ikke nødvendigvis smittet.
AIDS Care er en kristen missionsorganisation, som arbejder med AIDS-ramte børn og deres familier i Nordthailand.
AIDS Care blev grundlagt i 2001 af Inger Lise og Mogens Koch Pedersen, som var missionærer i Thailand i perioden 1994-2003.
AIDS Care startede som et personligt initiativ og en reaktion på et akut behov. Siden da er AIDS Care vokset til en organisation, der bl.a. støtter ca. 175 AIDS-ramte børn og deres familier økonomisk i 2017.
80 % af vores børn har mistet den ene eller begge forældre pga. AIDS, og resten har forældre, der er smittet.
AIDS Care arbejder 8 forskellige steder i Nordthailand.
I Thailand er AIDS Care tilknyttet OMF, (Overseas Missionary Fellowship), som er en stor international missionsorganisation, der arbejder i hele Asien. Der er missionærer fra OMF, som ulønnet arbejder fuldtid i AIDS Care i Thailand.
I Danmark er AIDS Care etableret med egen bestyrelse, som har baggrund i både folke- og frikirkemiljøet. Vi vil meget gerne kontaktes og komme og fortælle om vores arbejde.
info@aids-care.dk   \\  Tlf: (+45) 24 83 55 90
© 2016 - AIDS Care (DK)
Tak for din tilmelding!
Tilmeld dig vores Nyhedsmail